मैराथन बॉय बनने के बाद, बुधिया स्टार बन गया. उसे टीवी पर बहुत से ऐड फिल्मों में काम मिलने लगा. इसके अलावा लोग उसे कई जगह गेस्ट के रूप में बुलाने लगे. काम बढ़ने के कारण बुधिया को पैसा भी अच्छा मिलने लगा, जिससे उसकी तत्कालीन स्थिति सुधर गई. इसके बाद सब बुधिया पर अपना हक जताने लगे, उसकी माँ भी कोर्ट पहुँच गई और बिरंची दास के खिलाफ केस कर दिया. बिरंची दास पर आरोप लगा कि उसने अपने फायदे के लिए बुधिया का उपयोग किया. जनवरी 2006 में भारतीय बाल कल्याण अधिकारियों ने बिरंची दास पर आरोप लगाये, और छोटे बच्चे से काम करवाने का आरोप लगाया, लेकिन इन सभी आरोपों का बिरंची दास ने खंडन किया.